Diari Oficial de la Generalitat Valenciana


Sumari del DOGV 6025, del 01-06-2009 (2009/5364)

Judici divorci contenciós 834/2006. Notificació de la sentència número 3 a Juan de Dios Muñoz.
----------------------------------------------------------------------------------------------

### Dades del document

Número de DOGV
:   6025

Data del DOGV
:   01-06-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/5364


Data del document
:   05-03-2009

Organisme emissor
:   Jutjat de Primera Instància i Instrucció Número 3 d'Orihuela

Tipus de document
:   Edicte

Descriptors 

:   * sistema judicial

Judici divorci contenciós 834/2006. Notificació de la sentència número 3 a Juan de Dios Muñoz. [2009/5364]  
Divorci contenciós 000834/2006  
Demandant: Carmen Gracia Pérez.  
Procuradora: María Ferrándiz Montoliu.  
Demandat: Juan de Dios Muñoz.  
Remetent edicte per a publicar-lo.  
Adjunt es remet per a publicar en el butlletí oficial de la comunitat autònoma (Diari Oficial de la Comunitat Valenciana), l'edicte, d'acord amb el que s'ha acordat en el judici esmentat:  
«Jutjat de Primera Instància i Instrucció número 3 d'Orihuela (Alacant).  
Procediment: divorci contenciós 000834/2006.  
Demandant: Carmen Gracia Pérez.  
Procuradora: María Ferrándiz Montoliu.  
Demandat: Juan de Dios Muñoz.  
Procediment: divorci contenciós número 834/2006.  
Sentència número 3  
Orihuela, 15 de gener de 2008  
Monserrate Mula Igualada, magistrada jutgessa substituta del Jutjat de Primera Instància i Instrucció número 3 d'Orihuela i partit, he vist les actuacions 834/2006 a instàncies de Carmen Gracia Pérez, representada per la procuradora senyora Ferrándiz Montoliu i assistida pel lletrat senyor Díaz Ibarra, contra Juan de Dios Muñoz, en situació de rebel·lia processal, i s'ha dictat esta resolució d'acord amb els següents  
/.../  
Antecedents de fet  
Primer. La procuradora dels tribunals senyora Ferrándiz Montoliu, en nom i en la representació esmentada, va formular demanda de divorci matrimonial exercitant l'acció prevista en l'article 86 del Codi Civil en relació amb l'article 81 del mateix cos legal, d'acord amb els fets i fonaments que va considerar que hi eren aplicables, i va sol·licitar que, amb els tràmits oportuns previs, es dictara una sentència en la qual es declarara el divorci del matrimoni format pels cònjuges.  
Segon. Mitjançant la interlocutòria de 6 de novembre de 2006 es va admetre a tràmit la demanda i esta es va traslladar al demandat perquè la contestara, qui no hi va comparéixer dins del termini per a contestar a la demanda. Mitjançant la provisió de 19 de juny de 2007 es va declarar al demandat en situació de rebel·lia processal.  
Tercer. En data 15 de gener de 2008 es va celebrar el judici amb l'assistència de la part actora, una vegada rebut el plet a prova, i es va practicar aquella que, una vegada proposada, va ser declarada pertinent, amb el resultat que consta en les actuacions, que van quedar vistes per a dictar sentència.  
Quart. En la tramitació d'este procediment s'han observat les prescripcions legals.  
Fonaments de dret  
Primer. Presentada demanda de divorci per Carmen Gracia Pérez cal tindre en compte que l'article 86 del Codi Civil, en la recent reforma operada per la Llei 15/2005, de 8 de juliol, disposa que «es decretarà judicialment el divorci, independentment de la forma de celebració del matrimoni, a petició d'un dels cònjuges només, d'ambdós o d'un amb el consentiment de l'altre, quan hi concórreguen els requisits i circunstàncies exigides en l'article 81», i este precepte en l'apartat primer admet la dissolució del matrimoni per divorci quan hagen transcorregut tres mesos des de la celebració del matrimoni, i sempre que la demanda s'acompanye amb la proposta de conveni regulador redactada d'acord amb l'article 90 del Codi Civil.  
Una vegada fixades estes premisses i aplicant-les a este cas, els cònjuges van contraure matrimoni a Barcelona el dia 12 de març de 1972, per la qual cosa, atés que ha transcorregut el període de tres mesos des de la seua celebració, i com que s'ha advertit la voluntat decidida de la part actora de posar fi al vincle matrimonial mitjançant el procés iniciat, pertoca declarar el divorci dels cònjuges.  
Segon. Decretat el divorci, pertoca pronunciar-se sobre els efectes inherents a este, i de conformitat amb l'article 95 del Codigo Civil, la sentència ferma produirà la dissolució del règim econòmic matrimonial.  
Pel que fa a les mesures de conformitat amb el que estableix l'article 91 del Codi Civil, no es demana que s'adopten en la demanda, tenint en compte que els fills del matrimoni són majors d'edat i el domicili conjugal és un habitatge arrendat, tampoc el divorci produeix un desequilibri econòmic entre els cònjuges.  
Tercer. Pel que fa a les costes produïdes en este procediment, d'acord amb el que es disposa en l'article 394 de la Llei d'Enjudiciament Civil, i atesa la naturalesa especial dels procediments de família i d'estat, no pertoca fer una condemna expressa en costes a cap de les parts personades, costejant cada una d'estes les causades a instàncies seues i les comunes per la meitat.  
Vistos els precepte citats i tots els altres que hi són aplicables de manera general i pertinent.  
Dispositiva  
Estime la demanda formulada pel procurador senyor Martínez Rico i decrete la dissolució pel divorci del matrimoni que van contraure el dia 12 de març de 1972 Carmen Gracia Pérez i Juan de Dios Muñoz, amb tots els efectes legals.  
Tot això amb el pronunciament en costes fixat en el fonament tercer d'esta resolució.  
Una vegada que siga ferma esta sentència, se'n remetrà una testimoniança al Registre Civil en què conste la inscripció de matrimoni dels subjectes del plet.  
Contra esta sentència es pot interposar un recurs d'apel·lació de conformitat amb els articles 455 i següents de la Llei 1/2000, de 7 de gener, d'Enjudiciament Civil, en el termini de 5 dies a partir de l'endemà de la notificació d'esta.  
Esta és la meua sentència, jutjant definitivament en primera instància, que pronuncie, mane i firme.»  
Publicació. La sentència anterior ha sigut llegida i publicada per la magistrada jutgessa que la va dictar, mentre celebrava audiència pública en el dia de la data. En done fe.  
Es comunica que el demandant es troba litigant d'ofici en este procediment, i d'ofici lliura el Jutjat este ofici.  
Orihuela, 5 de febrer de 2009.- La secretària judicial: Julia Chiner Damiá.